
BILJEŠKE UZ FINANCIJSKE IZVJEŠTAJE
ZA RAZDOBLJE
1-9-2026.

Izvještaj o prihodima i rashodima, primicima i izdacima
Bilješka 1.

Ukupni prihodi Dječjeg vrtića Mali Jurek ostvareni u razdoblju od 1. siječnja od 30. rujna 2026. godine iznosili su 581.445,33 €, odnosno 915% ili 524.162,55 € više nego prethodne 2025. godine. Na rast prihoda u promatranom razdoblju utjecalo je ostvarenje prihoda od upravnih i administrativnih pristojbi, pristojbi po posebnim propisima i naknadama koji nisu bili ostvareni u istom razdoblju prethodne godine te povećanje prihoda iz nadležnog proračuna za financiranje rashoda poslovanja. Ukupni rashodi su iznosili 566.525,85 € što je za 687,2 % ili  494.554,86 € više rashoda nego prošle godine. Rashodi poslovanja su se povećali, a na to su utjecali povećanje rashoda za plaće, ostvarenje ostalih rashoda za zaposlene koji nisu bili ostvareni u prethodnoj godini u istom razdoblju, povećanje rashoda za doprinose na plaće, ostvarenje rashoda za naknade troškova zaposlenima, povećanje rashoda za materijal i energiju, povećanje rashoda za usluge, povećanje ostalih nespomenutih rashoda poslovanja te povećanje ostalih financijskih rashoda. Ostvaren je višak prihoda u iznosu od 14.919,48 €. Manjak prihoda iz prethodnog razdoblja iznosi 63.876,30 €, tako da se u sljedeće razdoblje prenosi manjak u iznosu od 48.956,82€. Dječji vrtić Mali Jurek posluje od 14.07.2025. godine što je rezultat takvih povećanja prihoda i rashoda u odnosu na prethodnu 2025. godinu. 

Bilješka 2.
6	PRIHODI POSLOVANJA (šifre 61+62+63+64+65+66+67+68)
Prihodi poslovanja Dječjeg vrtića Mali Jurek ostvareni u razdoblju od 1. siječnja od 30. rujna 2026. godine iznosili su  581.445,33 €, odnosno 915% ili 524.162,55 € više nego prethodne 2025. godine. Na rast prihoda u promatranom razdoblju utjecalo je ostvarenje prihoda od upravnih i administrativnih pristojbi, pristojbi po posebnim propisima i naknadama koji nisu bili ostvareni u istom razdoblju prethodne godine te povećanje prihoda iz nadležnog proračuna za financiranje rashoda poslovanja.




Bilješka 3.

652	Prihodi po posebnim propisima (šifre 6521 do 6528)
Prihodi po posebnim propisima u razdoblju od 1. siječnja do 30. rujna 2026. godine ostvareni su u iznosu od 111.742,50 € te nisu evidentirani u istom razdoblju prethodne godine, a odnose se na prihode od participacije.  

Bilješka 4.
671	Prihodi iz nadležnog proračuna za financiranje redovne djelatnosti proračunskih korisnika (šifre 6711 do 6714)
Prihodi iz nadležnog proračuna za financiranje redovne djelatnosti proračunskih korisnika u razdoblju od 1. siječnja do 30. rujna 2026. godine ostvareni su u iznosu od 469.702,83 €, odnosno 720% ili  412.420,05 € više u odnosu na iste prihode ostvarene u promatranom razdoblju 2025. godine. Na rast prihoda iz nadležnog proračuna za financiranje redovne djelatnosti proračunskih korisnika utjecalo je uvećanje prihoda iz nadležnog proračuna, odnosno Općine Pušća za financiranje rashoda poslovanja.

Bilješka 5.
3	RASHODI POSLOVANJA (šifre 31+32+34+35+36+37+38) 
Rashodi poslovanja Dječjeg vrtića Mali Jurek u razdoblju od 1. siječnja do 30. rujna 2026. godine ostvareni su u iznosu od 566.525,85 €, odnosno 687,2% ili 494.554,86 € više nego prethodne 2025. godine. Na povećanje rashoda poslovanja utjecali su povećanje rashoda za plaće, ostvarenje ostalih rashoda za zaposlene koji nisu bili ostvareni u prethodnoj godini u istom razdoblju, povećanje rashoda za doprinose na plaće, ostvarenje rashoda za naknade troškova zaposlenima, povećanje rashoda za materijal i energiju, povećanje rashoda za usluge, povećanje ostalih nespomenutih rashoda poslovanja te povećanje ostalih financijskih rashoda.

Bilješka 6.
311	Plaće (bruto) (šifre 3111 do 3114) 
Rashodi za plaće zaposlenika u razdoblju od 1. siječnja do 30. rujna 2026. godine ostvareni su u iznosu od 349.775,53 €, odnosno 1117,5% ili 321.045,48  € više u odnosu na rashode za plaće ostvarene u istom razdoblju 2025. godine. 

Bilješka 7.
312	Ostali rashodi za zaposlene
Ostali rashodi za zaposlene u razdoblju od 1. siječnja do 30. rujna 2026. godine ostvareni su u iznosu od 33.303,78 € te nisu evidentirani u istom razdoblju prethodne godine, a odnose se na darove za zaposlenike u iznosu od 6.800,00 €, naknade za bolest, invalidnost i smrtni slučaj u iznosu od 500,00 €, regres za godišnji odmor u iznosu od 6.600,00 € te na ostale nenavedene rashode za zaposlene u iznosu od 19.403,78 €.
Bilješka 8.
313 Doprinosi na plaće (šifre 3131 do 3133)
Doprinosi na plaće u razdoblju od 1. siječnja do 30. rujna 2026. godine ostvareni su u iznosu od 57.712,94 €, odnosno 1160,4 % ili  53.133,91 € više u odnosu na doprinose ostvarene u istom razdoblju 2025. godine. Na povećanje u promatranom razdoblju je utjecalo povećanje doprinosa za obvezno zdravstveno osiguranje.

Bilješka 9.
321	Naknade troškova zaposlenima (šifre 3211 do 3214)
Rashodi za naknade troškova zaposlenima u razdoblju od 1. siječnja do 30. rujna 2026. godine ostvareni su u iznosu od 12.945,51 € te nisu evidentirani u istom razdoblju prethodne 2025. godine, a odnose se na rashode za naknade za prijevoz, za rad na terenu i odvojeni život koji su ostvareni u iznosu od 11.241,52 € te na rashode za stručno usavršavanje zaposlenika koji su ostvareni u iznosu od 1.703,99 €.

Bilješka 10.
322	Rashodi za materijal i energiju (šifre 3221 do 3227)
Rashodi za materijal i energiju u razdoblju od 1. siječnja do 30. rujna 2026. godine ostvareni su u iznosu od 57.473,48 €, odnosno 91,6 % ili 27.483,24 € više u odnosu na iste rashode ostvarene u promatranom razdoblju 2025. godine. Na rast rashoda za materijal i energiju utjecalo je povećanje rashoda za materijal i sirovine koji su ostvareni u iznosu od 27.674,79 €, odnosno 313,3 % ili 20.979,32 € više nego u istom razdoblju prethodne godine, zatim povećanje  rashoda za energiju koji su ostvareni u iznosu od 9.712,01 €, odnosno 9.692,16 € više u odnosu na prošlu godinu, povećanje rashoda za službenu, radnu i zaštitnu odjeću i obuću koji su ostvareni u iznosu od 840,18 €, odnosno 148,9% ili 502,68 € više te ostvarenje rashoda za materijal i dijelove za tekuće i investicijsko održavanje u iznosu od 3.002,45 € koji nisu evidentirani u istom razdoblju prethodne godine. Rashodi za uredski materijal i ostali materijalni rashodi ostvareni su u iznosu od 5.326,12 €, odnosno za 5,6% ili 314,47 € manje nego prethodne godine te rashodi za sitni inventar ostvareni su u iznosu od 10.917,93 €, odnosno 36,9% ili 6.378,9 € manje nego u istom razdoblju prethodne 2025. godine. 

Bilješka 11.
323	Rashodi za usluge (šifre 3231 do 3239)
Rashodi za usluge u razdoblju od 1. siječnja do 30. rujna 2026. godine ostvareni su u iznosu od 52.443,97 €, odnosno 517,5% ili 43.950,42 € više u odnosu na iste rashode ostvarene u promatranom razdoblju 2025. godine. Na rast rashoda za usluge utjecalo je uvećanje rashoda za usluge telefona, interneta, pošte i prijevoza koji su ostvareni u iznosu od 1.100,58 €, odnosno 267,3% ili 800,93 € više nego u istom razdoblju prethodne godine, zatim povećanje rashoda za usluge tekućeg i investicijskog održavanja koji su ostvareni u iznosu od 19.772,17 €, odnosno 1062 % ili 18.070,54 € više, povećanje rashoda za komunalne usluge koji su ostvareni u iznosu od 3.676,76 €, odnosno 4477,6 % ili 3.596,44 € više, povećanje rashoda za zdravstvene i veterinarske usluge koji su ostvareni u iznosu od 1.552,04 €, odnosno 3194,5% ili 1.504,93 € više, povećanje rashoda za ostale usluge koji su ostvareni u iznosu od 1.862,71 €, odnosno za 414,9% ili 1.500,96 € više, te ostvarenje rashoda za intelektualne i osobne usluge u iznosu od 21.416,88 € koji nisu evidentirani u istom razdoblju prethodne godine. Rashodi za računalne usluge ostvareni su u iznosu od 3.062,83 €, odnosno za 49% ili 2.940,26 € su manji nego prethodne 2025. godine. 

Bilješka 12.
329	Ostali nespomenuti rashodi poslovanja (šifre 3291 do 3299)
Ostali nespomenuti rashodi poslovanja u razdoblju od 1. siječnja do 30. rujna 2026. godine ostvareni su u iznosu od 2.680,91 €, odnosno 3337,9% ili 2.602,93 € više u odnosu na iste rashode ostvarene u promatranom razdoblju 2025. godine. Na povećanje tih rashoda  je utjecalo ostvarenje rashoda za naknade za rad predstavničkih i izvršnih tijela, povjerenstva i slično u iznosu od 2.356,07 € koji nisu bili evidentirani u istom razdoblju prethodne godine, te povećanje ostalih nespomenutih rashoda poslovanja koji su ostvareni u iznosu od 324,84 €, odnosno 316,6% ili 246,86 € više nego prethodne 2025. godine. 

Bilješka 13.
343	Ostali financijski rashodi (šifre 3431 do 3434)
Ostali financijski rashodi u razdoblju od 1. siječnja do 30. rujna 2026. godine ostvareni su u iznosu od 189,73 €, odnosno 89,5 % ili 89,59 € više u odnosu na iste rashode ostvarene u promatranom razdoblju 2025. godine. Na povećanje tih rashoda utjecalo je povećanje rashoda bankarske usluge i usluge platnog prometa.

